Uznesenie Okresného súdu Prievidza sp. zn. 12C/18/2026 z 25. 6. 2026

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 12C/18/2026 3826201221 25. 06. 2026 JUDr. Róbert Matulák ECLI:SK:OSPD:2026:3826201221.3
Uznesenie Okresný súd Prievidza v právnej veci žalobcu: A. B. C., nar. X.XX.XXXX, bytom D., C. XXX/X, v konaní zastúpený Mgr. Petrom Švarcom, advokátom so sídlom v Bojniciach, J. Kráľa 16, proti žalovanému: B. E., nar. XX.X.XXXX, bytom D., F. XXX/XX, o zaplatenie 2.500 eur s prísl., takto rozhodol: Schvaľuje zmier uzavretý stranami v tomto znení: Žalovaný sa zaväzuje zaplatiť žalobcovi sumu 2500 eur a náhradu trov konania vo výške 339,22 eur, všetko do 30.6.2027. odôvodnenie: 1. V predmetnej veci sa žalobca voči žalovanému domáhal zaplatenia istiny 2.500 eur spolu s príslušenstvom (úrokmi z omeškania a náhrady trov konania) z dôvodu, že žalovanému poskytol vyššie uvedenú sumu titulom bezúročnej pôžičky, ktorú sumu mu však žalovaný doposiaľ nevrátil. 2. V priebehu konania uzavreli strany zmier v znení uvedenom vo výrokovej časti tohto rozhodnutia. 3. Podľa § 148 ods. 1 a 2 Civilného sporového poriadku (ďalej len ,,CSP“), žalobca a žalovaný môžu uzavrieť zmier. O uzavretie zmieru sa má súd vždy pokúsiť. Súd rozhodne o tom, či uzavretý zmier schvaľuje; neschváli ho, ak je v rozpore so všeobecnými právnymi predpismi. 4. Zhodnotiac výsledky dokazovania, dospel súd k právnemu záveru, že zmier uzavretý medzi stranami, na pojednávaní, pred súdom dňa 25.6.2026, nie je v rozpore s právnymi predpismi a preto ho súd schválil. 5. V konaní bolo preukázané, že strany sporu uzavreli v roku 2023 zmluvu o pôžičke, podľa obsahu ktorej žalobca poskytol žalovanému v čase podpisu zmluvy bezúročnú pôžičku vo výške 2.500 eur, ktorú sumu žalovaný žalobcovi v dohodnutom čase nevrátil. V priebehu konania sa strany dohodli nielen na tom, že žalovaný zaplatí žalobcovi len žalovanú istinu bez uplatneného úroku z omeškania a časť náhrady trov konania, všetko v dlhšej, než v zákonnej lehote (§ 232 ods. 3 CSP). 6. Zmier uzavretý medzi stranami bol v súlade s ustanovením § 657 Občianskeho zákonníka a preto ho súd schválil. Poučenie: Proti tomuto rozhodnutiu odvolanie nie je prípustné (§ 355 ods. 2 a § 357 CSP). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3826201221.3 (dáta aktuálne k 15. 11. 2026). Záväzné je znenie zverejnené súdom.




